text: Vejle Boldklub og FC Fredericia tørner sammen
  17 september 2017 kl. 10.43
  Sæsonens første lokalopgør mellem Vejle Boldklub og FC Fredericia spilles søndag eftermiddag i Vejle.
  Hverken Vejle Boldklub eller FC Fredericia har fået den bedste optakt til søndagens lokalderby.
  FC Fredericia spillede onsdag det udsatte opgør mod Skive på udebane. Her var fredericianerne foran 1-0 og 2-1, men begge gange udlignede skibonitterne og opgøret endte 2-2. Mikkel Knudsen og Christian Sørensen scorede for FC Fredericia. 
  Inden de to svære udekampe mod Vendsyssel og Viborg havde Vejle et pænt forspring i toppen af 1. division - men med først den uafgjorte kamp mod Vendsyssel og siden nederlaget til Viborg, så er forspringet skrumpet til et point ned til Thisted FC
  Derfor er der pres på Vejle, når der fløjtes op til kampen mod FC Fredericia klokken 13.45.
  FC Fredericias målscorer mod skive, Christian Sørensen, lover på forhånd tilskuerne en intens kamp med masser af fight og dueller, siger han her:
  
  